Sklep Sveta

z dne 9. marca 1999

o sklenitvi Protokola o prilagoditvi trgovinskih vidikov Evropskega sporazuma med Evropskimi skupnostmi in njihovimi državami članicami na eni strani ter Republiko Bolgarijo na drugi, da se upošteva pristop Republike Avstrije, Republike Finske in Kraljevine Švedske k Evropski uniji ter rezultate urugvajskega kroga pogajanj o kmetijstvu, vključno z izboljšavami obstoječih preferencialnih ureditev

(1999/278/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113, v zvezi s prvim stavkom člena 228(2) te pogodbe,

ob upoštevanju predloga Komisije,

ker naj bi se Protokol o prilagoditvi trgovinskih vidikov Evropskega sporazuma med Evropskimi skupnostmi in njihovimi državami članicami na eni strani ter Republiko Bolgarijo na drugi potrdil, zato da se upošteval pristop Republike Avstrije, Republike Finske in Kraljevine Švedske k Evropski uniji ter rezultate urugvajskega kroga pogajanj o kmetijstvu, vključno z izboljšavami obstoječih preferencialnih ureditev;

ker bi Komisija morala biti pooblaščena za sprejem ukrepov za izvajanje Protokola, predvsem v zvezi z osnovnimi in predelanimi kmetijskimi izdelki;

ker sta uredbi (ES) št. 1595/97 [1] in (ES) št. 656/98 [2] pospešili izvajanje nekaterih določb Protokola, ki se nanašajo na osnovne oziroma predelane kmetijske proizvode; ker je zato treba sprejeti primerne ukrepe za zagotovitev gladkega prehoda med preferencialnimi ureditvami, uporabljanimi po teh uredbah, in tistimi, ki jih predvideva Protokol;

ker je bil Dodatni protokol k Evropskemu sporazumu o trgovini s tekstilnimi izdelki med Evropsko skupnostjo in Republiko Bolgarijo nazadnje spremenjen s Sklepom 96/225/ES [3],

SKLENIL:

Člen 1

V imenu Skupnosti se odobri Protokol o prilagoditvi trgovinskih vidikov Evropskega sporazuma med Evropskimi skupnostmi in njihovimi državami članicami na eni strani ter Republiko Bolgarijo na drugi, da se upošteva pristop Republike Avstrije, Republike Finske in Kraljevine Švedske k Evropski uniji in rezultate urugvajskega kroga pogajanj o kmetijstvu, vključno z izboljšavami obstoječih preferencialnih ureditev.

Besedilo Protokola je priloženo temu sklepu.

Člen 2

1. Podrobna pravila za uporabo tega sklepa sprejme Komisija v skladu s postopkom, predvidenim v členu 23 Uredbe (EGS) št. 1766/92 [4] ali, če je to primerno, z ustreznimi določbami drugih uredb o skupni ureditvi trga, Uredbe (ES) št. 3448/93 [5] ali Uredbe (ES) št. 3066/95 [6].

2. Z začetkom veljavnosti tega sklepa se odstavek 1 šteje kot pravna podlaga vseh pravil, ki jih Komisija skladno s členom 8 Uredbe (ES) št. 3066/95 in z Uredbo (ES) št. 656/98 sprejme za izvajanje koncesij, ki jih zajema Protokol.

Člen 3

Predsednik Sveta da v imenu Skupnosti uradno obvestilo, kot je predvideno v členu 6 Protokola.

V Bruslju, 9. marca 1999

Za Svet

Predsednik

W. Riester

[1] UL L 216, 8.8.1997, str. 1.

[2] UL L 90, 25.3.1998, str. 1.

[3] UL L 81, 30.3.1996, str. 310.

[4] UL L 181, 1.7.1992, str. 21. Uredba, kakor je bila nazadnje spremenjena z Uredbo (ES) št. 923/96 (UL L 126, 24.5.1996, str. 37).

[5] UL L 318, 20.12.1993, str. 18.

[6] UL L 328, 30.12.1995, str. 31. Uredba, kakor je bila nazadnje spremenjena z Uredbo (ES) št. 1595/97.